NARIADENIE RADY (ES) č. 1627/2004
z 13. septembra 2004,
ktorým sa mení a dopĺňa nariadenie (EHS) č. 3030/93 o spoločných pravidlách pre dovozy určitých textilných výrobkov z tretích krajín
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 133,
so zreteľom na návrh Komisie,
keďže:
(1)
Od 1. mája 2004 pristúpilo k Európskej únii desať nových členských štátov. Článok 6 ods. 7 aktu o pristúpení z roku 2003 stanovuje, že nové členské štáty majú uplatňovať spoločnú obchodnú politiku v oblasti textilu, ako aj to, že množstvové obmedzenia pre dovozy textilných výrobkov a odevov uplatňované spoločenstvom sa majú prispôsobiť s ohľadom na pristúpenie nových členských štátov do spoločenstva.
(2)
S účinnosťou od 1. mája 2004 nariadenie Rady (ES) č. 487/2004 (1) naposledy zmenilo a doplnilo nariadenie Rady (EHS) č. 3030/93 (2). Upravilo množstvové limity pre dovozy určitých textilných výrobkov z tretích krajín do rozšíreného spoločenstva so zohľadnením tradičných dovozov do desiatich nových členských štátov a s využitím plánu priemerných dovozov upravených pro rata temporis za roky 2000 až 2002. Táto istá metodológia by sa mala teraz použiť na úpravu množstvových limitov pre dovozy určitých textilných výrobkov z Vietnamskej socialistickej republiky.
(3)
Nariadenie (EHS) č. 3030/93 by sa preto malo príslušne zmeniť a doplniť.
(4)
Je žiaduce, aby toto nariadenie nadobudlo účinnosť v deň po jeho uverejnení s cieľom umožniť hospodárskym subjektom využívať ho čo najskôr,
PRIJALA TOTO NARIADENIE:
Článok 1
V nariadení (EHS) č. 3030/93 sa množstvové limity spoločenstva pre Vietnam za rok 2004 stanovené v prílohe V a prílohe VII uvedeného nariadenia nahrádzajú množstvovými limitmi spoločenstva stanovenými v časti A a B prílohy k tomuto nariadeniu.
Článok 2
Toto nariadenie nadobúda účinnosť v nasledujúci deň po jeho uverejnení v Úradnom vestníku Európskej Únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 13. septembra 2004